Nils A. Røhne

Nils Amund Røhne (født 20. april 1949, død 10. januar 2022) var en norsk politiker og ordfører i Stange kommune for Arbeiderpartiet.

Røhne var i politisk rådgiver i Administrasjonsdepartementet fra 1994 til 1996 og deretter statssekretær i Nærings- og handelsdepartementet til 1997. Han var lærer fra 1973 og lektor fra slutten av 1980-årene. Han var ansatt som rådgiver i internasjonale spørsmål i Norges forskningsråd i årene 1997 til 1998 og deretter utenlandssjef i Norsk Folkehjelp frem til 2005. Han begynte da som rådgiver i Hedmark fylkeskommune fra 2005 og var der frem til han ble ordfører i 2007. Røhne ble gjenvalgt i 2011 da Arbeiderpartiet fikk over 50 % av stemmene i Stange.

Høsten 2020 fikk Røhne påvist kreft. Den 10. januar 2022 døde han av sykdommen.

 Referanser 
Hedmark AP: Ordfører- og varaordførerkandidaten!

 Eksterne lenker 

  Ordføreren – Stange kommune
  Stange Arbeiderparti

Kategori:Ordførere i Stange
Kategori:Lokalpolitikere i Stange
Kategori:Lokalpolitikere i Innlandet
Kategori:Statssekretærer fra Ap
Kategori:Politiske rådgivere fra Arbeiderpartiet
Kategori:Personer tilknyttet Norsk Folkehjelp
Kategori:Ap-ordførere i Innlandet